OpenLLM-France/wikimedia huggingface dataset:
# Herington

Herington és una població dels Estats Units a l'estat de Kansas. Segons el cens del 2000 tenia 2.563 habitants.

## Demografia

Segons el cens del 2000, Herington tenia 2.563 habitants, 1.126 habitatges, i 669 famílies. La densitat de població era de 466,8 habitants/km².
Dels 1.126 habitatges en un 26,6% hi vivien nens de menys de 18 anys, en un 47,2% hi vivien parelles casades, en un 8,9% dones solteres, i en un 40,5% no eren unitats familiars. En el 36,9% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 7% entre 18 i 24, un 25% entre 25 i 44, un 20,1% de 45 a 60 i un 24% 65 anys o més.
L'edat mediana era de 41 anys. Per cada 100 dones de 18 o més anys hi havia 83,7 homes.
La renda mediana per habitatge era de 28.333 $ i la renda mediana per família de 36.696 $. Els homes tenien una renda mediana de 28.359 $ mentre que les dones 15.515 $. La renda per capita de la població era de 16.526 $. Entorn del 6,2% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Herington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Herington». American Fact Finder. Oficina del Cens dels Estats Units, 12-01-2010.
# Dim sum

El dim sum és un menjar xinès lleuger de la cuina cantonesa que se sol servir amb te. Es menja en algun moment entre el matí i les primeres hores de la vesprada. Conté combinacions de carns, vegetals, mariscs i fruites. Se sol servir en menudes canastres o plats, depenent del tipus de dim sum.

## Nom

Dim sum és un terme cantonès que pot traduir-se com "ordenar fins a satisfer el cor" o "tocar el cor" o "cor de llunes" o "mos". També pot ser que el terme es derive de yat dim sum yi, que significa "símbol petit". Encara que la paraula dim sum es refereix a la varietat cantonesa, la idea d'una gran varietat de plats menuts per a esmorzar també es fa servir en altres parts de la Xina. Existeixen termes equivalents en altres dialectes xinesos, com dian xin en mandarí i es refereixen a plats menuts de menjar usats com aperitius. A Austràlia es fa servir el terme dim sim per a una varietat específica d'aperitius.

## Servei

El dim sum tradicional inclou una varietat de panellets al vapor, com el char siew bao, mossades petites de massa, i atropellats d'arròs, que contenen diferents ingredients, com carn bovina, pollastre, porc, gambetes i opcions vegetarianes. Molts restaurants de dim sum també ofereixen plats de vegetals al vapor, carns rostides i sopes. Sempre se serveix te juntament amb el dim sum.
El dim sum es pot cuinar fregit o al vapor, entre altres mètodes. Generalment se serveix en porcions menudes amb tres o quatre peces en cada plat. És usual demanar de manera familiar, compartint diferents plats entre tots els comensals. Com les porcions són menudes, tots poden provar una gran varietat de plats.
El dim sum es pot demanar d'un menú o també pot triar-se d'un carret que el servei maneja en el local. D'acord amb la tradició, el cost del menjar es basa en la quantitat i grandària dels plats que queden en la taula del client. Alguns restaurants de dim sum més moderns registren els plats en una boleta en la taula. Açò és més prolix i també evita la possibilitat que els clients estafen al local amagant o robant plats.

## Referències

* ↑ Phillips, Carolyn. The Dim Sum Field Guide (en anglès). Potter/TenSpeed/Harmony, 2016, p. 3. ISBN 1607749572.

## Vegeu també

* Rotlle de tofu
* Brunch
# Hesperoyucca

Hesperoyucca és un gènere amb tres espècies de plantes suculentes que pertany a la família de les Agavàcies. Està estretament relacionat i recentment escindit del gènere Yuca, però es distingeix en tenir la fruit dehiscent i un escap de més de 2,5 cm de diàmetre amb bràctees recollides (no erectes). El gènere és originari de Mèxic i el sud-oest dels Estats Units.

## Taxonomia

* Hesperoyucca newberryi
* Hesperoyucca peninsularis
* Hesperoyucca whipplei

## Referències

* ↑ Espècies a PPP-index

## Enllaços externs

* Flora of North America: Hesperoyucca
# Els germans Karamazov (pel·lícula)

«Els germans Karamazov» té aquests significats:
* Els germans Karamàzov (pel·lícula de 1958)
* Els germans Karamàzov (pel·lícula de 1967)
# Poliesportiva l'Alguer

Poliesportiva l'Alguer va ser el principal club de futbol de la ciutat de l'Alguer.
La temporada 2007-2008 va militar a la Sèrie D, finalitzant la temporada en el 4t lloc i jugant les eliminatòries per a la promoció. Finalment, com un dels 5 millors equips dels playoffs, va pujar a la Serie C2, actualment anomenada Lega Pro Seconda Divisione.
La temporada 2008-2009, en la Serie C2, l'equip va finalitzar en la 13a posició, empatat a punts amb el Montichiari, però va aconseguir evitar els playoffs de descens per tenir millors estadístiques.
Com a conseqüència de la fallida econòmica del club el 2010, el club es va dissoldre.

## Referències

* ↑ Bloc no oficial de la Poliesportiva (italià)
* ↑ «Polsportiva Alghero 2007-2008». Arxivat de l'original el 2017-04-15. [Consulta: 14 abril 2017].
* ↑ Filippo Zani, il portiere lombardo con… “la Sardegna nel cuore”, algheroeco.com, 5 de novembre de 2013
* ↑ Poliesportiva l'Alguer a transfermarkt.it
* ↑ «Polisportiva Alghero 2008-2009». Arxivat de l'original el 2017-04-15. [Consulta: 14 abril 2017].
* ↑ Polisportiva Alghero: «la fine di un sogno», 9 d'agost de 2010

## Enllaços externs

* Web oficial Arxivat 2009-09-24 a Wayback Machine. (inactiva)
# Clot del Peó

El Clot del Peó és un clot a cavall dels termes municipals de Conca de Dalt, a l'antic terme de Toralla i Serradell, i Salàs de Pallars, al Pallars Jussà, en territori dels pobles de Serradell i Salàs de Pallars.
Està situat a la part més occidental del terme, al sud-est del triterme entre els dos municipis esmentats i el de Tremp (antic terme d'Espluga de Serra, a la Pleta Verda.

## Enllaços externs

* Institut Cartogràfic de Catalunya
# Herman Otto Hartley

H. O. Hartley (1912 - 1980), nascut Herman Otto Hirschfeld i col·loquialment anomenat HOH, va ser un estadístic germano-nord-americà.

## Biografia

Herman Hartley va néixer a Berlin i es va doctorar en matemàtiques a la Universitat de Berlin però amb l'arribada al poder d'Adolf Hitler va emigrar a Anglaterra. Va fer estudis de postgrau i el 1940 va obtenir el doctorat en Estadística Matemàtica, sota la direcció de John Wishart, per la Universitat de Cambridge. Els primers treballs publicats els va signar com a H. O. Hirschfeld.
Va col·laborar amb Egon Pearson en el càlcul de les tables de les distribucions beta, khi quadrat, Student i Fisher recopilades en el llibre “Biometrika Tables for Statisticians” actualitzant així les publicades per Karl Pearson. El 1946 es va incorporar a University College London com a professor.
El 1953 va visitar, com a professor visitant, Iowa State College on va ser professor d'Estadística des de 1954 fins a 1963, any en què es va incorporar a Texas A & M University on va fundar el Departament d'Estadística i el va dirigir fins a 1979, any en què es va retirar. Tot i això va ser professor visitant a Duke University i estadístic al National Testing Service a Durham.
Va desenvolupar la prova d'igualtat de les variàncies o prova de Hartley. En 1967, ell i J. N. K. Rao van publicar un mètode de màxima versemblança per a la recerca de components de la variància en models mixtos. Va fer importants contribucions a la programació matemàtica, l'optimització, l'anàlisi de correspondències i el mostreig.
El 1979 va ser President de l'American Statistical Association. Va morir el 1980 a Durham, Carolina del Nord.

## Referències

* ↑ Smith, W. E. «H. O. Hartley». Arxivat de l'original el 3 de març 2016. [Consulta: 15 gener 2016].
* ↑ Hirschfeld, H. O «A connection between correlation and contingency». Proceedings of the Cambridge Philosophical Society, 31, 1935, pàg. 520 – 524.
* ↑ Pearson, E. S; Hartley, H. O. Biometrika Tables for Statisticians. Cambridge: Cambridge University Press, 1954, 1972.
* ↑ Greenacre, M. J. Theoy and application of correspondence analysis. London: Academic Press, 1984.
# Digues-li-ho a la mà

Digues-li-ho a la mà és una expressió que significa no t'estic escoltant o no m'importa el que em diguis. Aquesta frase es va donar a conèixer en la pel·lícula Terminator 3 quan el personatge interpretat per Arnold Schwarzenegger rebutja seguir conversant amb el seu interlocutor. En versió original, en anglès, és diu talk to the hand.

## Antecedents

Encara que es va donar a conèixer al gran públic des que s'esmentés en la pel·lícula Terminator 3: La rebel·lió de les màquines, la veritat és que aquesta mateixa frase, amb alguna diferència, ja havia estat utilitzada en altres telefilms:
3rd Rock from the Sun TV(1996) Harry Solomon: Talk to the hand (Parla amb la mà).
En The Beautician and the Beast (1997) Joy Miller: Oh honey, talk to the hand, the ears ain't listening! (Oh afecte, parla amb la mà, les oïdes no estan escoltant).
Austin powers: l'espia que em va empaitar. Dr Evil: Talk to the hand. Cause the face don't wanna hear it no more (Parla amb la mà. Perquè la cara ja no vol sentir-la).
Ali G camina solt (2002). Ali G: Talk to the hand, 'cos the face ain't listening (Parla amb la mà, perquè la cara no està escoltant).

## Referències

* ↑ «Escena de: Terminator 3», 03-09-2011. [Consulta: 26 febrer 2019].
* ↑ «talk to the hand». Arxivat de l'original el 2019-02-27. [Consulta: 26 febrer 2019].
# Hipòstrat (escriptor)

Hipòstrat (en llatí Hippostratus, en grec antic Ἱππόστρατος) fou un escriptor que es menciona en uns escolis a Píndar com a ὁ τὰ περὶ Σικελίας γενεαλογῶν ("un genealogista de la gent de Sicília"). Flegó el fa l'autor de Περὶ Μίνω. La seva època és desconeguda.

## Referències

* ↑ 2.Hippostratus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p.495
# Els germans Karamazov (pel·lícula de 1958)

Els germans Karamazov (títol original: The Brothers Karamazov) és una pel·lícula estatunidenca dirigida per Richard Brooks, estrenada el 1958. Aquesta pel·lícula ha estat doblada al català.

## Argument

Ryevsk, Rússia, 1870. Hi ha moltes tensions a la família Karamazov. El pare és un tirà domèstic i un llibertí, els tres fills del qual tenen caràcters ben diferents. Un d'ells s'enamora de Grouchenka, mestra del seu pare.

## Comentari

Adaptació de l'obra de Dostoïevski.
Les relacions complexes de Fiodor amb els seus quatre fills són l'ocasió d'explorar algunes dels components de la societat russa de finals del segle xix.

## Repartiment

* Yul Brynner: Dmitri Karamazov
* Maria Schell: Grushenka
* Claire Bloom: Katya
* Lee J Cobb: Fyodor Karamazov (el pare)
* Albert Salmi: Smerdjakov
* William Shatner: Alexi Karamazov
* Richard Basehart: Ivan Karamazov
* Friedrich Von Ledebur (no surt als crèdits): El jutge en cap

## Nominacions

* 1959: Oscar al millor actor secundari per a Lee J. Cobb

## Referències

* ↑ esadir.cat. Els germans Karamazov. esadir.cat.
* ↑ «The Brothers Karamazov». The New York Times.
# Polo Carrera

Polo Carrera (Quito, 11 de gener de 1945) és un exfutbolista equatorià de la dècada de 1970.
Fou 20 cops internacional amb la selecció de l'Equador.
Pel que fa a clubs, defensà els colors de Peñarol, El Nacional i LDU Quito entre d'altres.
Trajectòria com a entrenador:
* 1990–1991: LDU Quito
* 1992–1993: ESPOLI
* 1994 : El Nacional
* 1995 : Aucas
* 1996–1997: Deportivo Quito
* 1998 : Equador
* 1999 : ESPOLI
* 2009 : Aucas

## Referències

* ↑ Ecuador - International Appearances by Player a rsssf
* ↑ Perfil a worldfootball.net
* ↑ «Archived copy». Arxivat de l'original el 2012-02-27. [Consulta: 22 setembre 2009].
# Hande Baladın

Hande Baladın (Kütahya, l'1 de setembre de 1997) és una jugadora de voleibol turca. Ha jugat en equips com Eczacıbaşı i Galatasaray d'Istanbul. També juga a la selecció nacional turca.

## Referències

* ↑ «Hande BALADIN Eczacıbaşı VitrA» (en anglès). Arxivat de l'original el 2020-03-04. [Consulta: 4 març 2020].
* ↑ «Hande Baladın Galatasaray’da». [Consulta: 4 març 2020].
* ↑ «Hande Baladın kimdir? Filenin Sultanları Hande Baladın kaç yaşında ve nereli?» (en turc). [Consulta: 4 març 2020].
# Aleksandr Ivanovitx Ivanov

Aleksandr Ivanovitx Ivanov (Sant Petersburg, 14 d'abril de 1928 - Sant Petersburg, 29 de març de 1997) fou un futbolista rus de la dècada de 1950.
Fou cinc cops internacional amb la selecció de futbol de la Unió Soviètica amb la qual participà a la Copa del Món de Futbol de 1958.
Pel que fa a clubs, la seva trajectòria professional la passà íntegrament al Zenit Leningrad.
Va ser entrenador al club LOMO Leningrad.

## Referències

* ↑ (rus) Perfil Arxivat 2019-05-27 a Wayback Machine. a rusteam.permian.ru
* ↑ Aleksandr Ivanovitx Ivanov a National-Football-Teams.com (anglès)
* ↑ (rus) Perfil a footballfacts.ru
# Diego Ruiz de la Torre Gómez de Barreda

Diego Ruiz de la Torre Gómez de Barreda, més conegut com a MacDiego (València, 1963) és un dissenyador i editor de còmic valencià.

## Biografia

En 1997 MacDiego va fundar amb Julio Sánchez Telio La Guillotina, la primera galeria dedicada a originals de còmic, i va començar a editar la revista gratuïta Ganadería Trashumante.
En 1995, amb Francisco Camarasa Pina, va fundar la seua pròpia editorial Joputa CB, refundada pel primer com Edicions de Ponent tres anys després.
Ha participat en nombroses exposicions, tant individuals com a col·lectives, a més ha estat comissari d'algunes altres, entre les quals calen destacar “Atles” per a la Fira Internacional del Moble; “Lámparas Maravillosas” per a l'ONG Pequeño Deseo; “25 ilustradores ilustran y dan lustre al ilustre don Jaime” per a Nuevo Centro; “Un Cabanyal de Vinyetes” per al col·lectiu Salvem el Cabanyal; “MacDiego Duets” en companyia d'altres quaranta artistes; “Paco Roca dibujante ambulante” i “Stop Motion don't Stop”, ambdues de gran èxit de públic per al MuVIM o “Harto de sexo” en La Rambleta. Entre 2014 i 2015 s'estrenaren "Del Tilt al Byte", "Ilustrados del Exilio" i "Los Surcos del Azar. Diario de ruta de Paco Roca".
Com a obra més visible a la ciutat de València, cal destacar les escultures metàl·liques de Picasso que va realitzar per a l'exposició del pintor que va realitzar la Fundació Bancaixa, i que encara estan situades a alguns punts de la ciutat.
Participa, també, en una tertúlia de ràdio al costat del dissenyador gràfic Modest Granados, el periodista i escriptor Ramón Palomar i l'autor de còmic Paco Roca. La Tertúlia Friki ha passat per diferents emissores valencianes i es va emetre sense interrupcions tots els divendres a les 13 hores al programa Obert al migdia de Punt Radio (92.0 FM) des de 1999 fins a març de 2013.

## Referències

* 1 2 3 Cuadrado (2000), pp. 677-678.
* ↑ http://www.abc.es/local-comunidad-valenciana/20140503/abci-paco-roca-201405031625.html

## Bibliografia

* CUADRADO, Jesús. Atlas español de la cultura popular: De la historieta y su uso, 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* PONS, Álvaro, PORCEL, Pedro i SORNÍ, Vicente. Viñetas a la luna de Valencia. Castalla:: Edicions de Ponent, Colección Papers Grisos, 2007. Depósito Legal: A-295-2007. ISBN 978-84-96730-04-5.
# Hemibrycon rafaelense

Hemibrycon rafaelense és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 9 cm de llargària total.
* Nombre de vèrtebres: 40-41.

## Hàbitat

Viu en zones de clima tropical.

## Distribució geogràfica

Es troba a Sud-amèrica: Colòmbia.

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Román–Valencia, C. & Arcila–Mesa, D.K. 2008. Hemibrycon rafaelense n. sp. (Characiformes, Characidae), a new species from the upper Cauca River, with keys to Colombian species. Animal Biodiversity and Conservation, 31 (1): 67–75.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Lucena, C.A.S. i N.A. Menezes 2003. Subfamily Characinae (Characins, tetras). p. 200-208. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Districte de Le Val-de-Ruz

El districte de Le Val-de-Ruz és un dels sis districtes del cantó de Neuchâtel (Suïssa). Té una població de 15475 habitants (cens de 2007) i una superfície de 128,02 km². Està format per 16 municipis i el cap del districte és Cernier.

## Municipis

* Boudevilliers
* Cernier
* Chézard-Saint-Martin
* Coffrane
* Dombresson
* Engollon
* Fenin-Vilars-Saules
* Fontainemelon
* Fontaines
* Le Pâquier
* Les Geneveys-sur-Coffrane
* Les Hauts-Geneveys
* Montmollin
* Savagnier
* Valangin
* Villiers

## Vegeu també

* Districtes del Cantó de Neuchâtel
# Hapoel Ramat Gan FC

L'Hapoel Ramat Gan F.C. (en hebreu: מועדון כדורגל הפועל רמת גן, Moadon Kaduregel Hapoel Ramat Gan) és un club de futbol Israelià de la ciutat de Ramat Gan. Juga a l'estadi HaMakhtesh, literalment el cràter.

## Història

Va ser fundat l'any 1927. Després de la independència d'Israel, fou un dels membres fundadors de la nova lliga d'Israel. Va baixar a segona divisió per primer cop el 1959-60. Retornà a primera la temporada 1962-63 i la temporada següent esdevingué campió de lliga. Posteriorment ascendí i descendí diverses vegades i no fou fins al 2002-03 que guanyà la seva segona copa.
Hapoel significa "Treballador", i el club representa políticament l'esquerra de la ciutat.

## Palmarès

* Lliga israeliana de futbol 1963-64
* Copa israeliana de futbol 2002-03, 2012-13
* Copa Toto (Liga Artzit) 2000, 2006, 2007

## Jugadors destacats

* Ya'akov Hodorov
* Shlomo Levi
* Moshe Perl
* Tsvika Heyman
* Reuven Cohen
* Roni Kaldaron
* Avi Buksenboim
* Avraham Lev
* Igal Kohavi
* Shooli Gilardi
* Avi Barshatzki
* Yuval Naim
* Ronen Harazi
* Ilan Bahar
* Michael Zandberg
* Ofir Halwani
* Miki Maman
* Tomar Brazilai
* Shahar Kaduri
* Omer Buchsenbaum

## Enllaços externs

* Web oficial
* Web de seguidors Arxivat 2012-09-06 a Wayback Machine.
# Finestral gòtic de Can Llort (Calella)

Can Llort és una obra del municipi de Calella (Maresme) inclosa en l'Inventari del Patrimoni Arquitectònic de Catalunya.

## Descripció

Finestral gòtic situat en una casa de planta baixa i pis senzilla, actualment una botiga. El finestral, amb gran quantitat d'elements escultòrics decoratius, no presenta imposta. A més de l'escut de la casa cal destacar les decoracions dels arcs de la llinda.

## Referències

* ↑ «Can Llort». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 juny 2015].

## Enllaços externs

* Can Llort Arxivat 2015-02-23 a Wayback Machine., fitxa del catàleg de l'Ajuntament
# Polo Aledo

Polo Aledo (Madrid, 13 de desembre de 1956 - San Antonio de los Baños, L'Havana, Cuba, 30 de setembre de 2009) és un enginyer de so espanyol, guanyador d'un Goya al millor so. Va ser precursor al costat del seu germà Iván a buscar referències més enllà de la taula de muntatge, idees impulsives. El seu primer treball important fou com a assistent de so a la sèrie de televisió Santa Teresa de Jesús (1984) i assistent de muntatge d'El juego más divertido d'Emilio Martínez Lázaro. El 1994 fou guardonat amb el Goya al millor so pel seu treball a Los peores años de nuestra vida amb Gilles Ortion, José Antonio Bermúdez i Carlos Garrido. Tornaria a ser candidat al Goya al millor so el 2001 per Lucía y el sexo, el 2004 per Incautos, el 2005 per Princesas i el 2007 per Siete mesas de billar francés. Va morir a Cuba d'un infart quan era donant un curs de so a l'escola de cinematografia a San Antonio de los Baños.

## Filmografia

* Los peores años de nuestra vida (de Fernando Colomo, 1994)
* Tierra (de Julio Medem, 1996)
* Familia (de Fernando León de Aranoa, 1996)
* Carreteras secundarias (d'Emilio Martínez Lázaro, 1997)
* Los amantes del Círculo Polar (de Julio Medem, 1998)
* Barrio (de Fernando León de Aranoa, 1998)
* A los que aman (d'Isabel Coixet, 1998)
* El corazón del guerrero (de Daniel Monzón, 2000)
* La voz de su amo (d'Emilio Martínez Lázaro, 2001)
* Lucía y el sexo (de Julio Medem, 2001)
* Intacto (de Juan Carlos Fresnadillo, 2001)
* Los lunes al sol (de Fernando León de Aranoa, 2002)
* Princesas (de Fernando León de Aranoa, 2005)
* El método (de Marcelo Piñeyro, 2006)
* Cándida (de Guillermo Fesser, 2006)
* Caótica Ana (de Julio Medem, 2007)
* Siete mesas de billar francés (de Gracia Querejeta, 2007)
* La familia Mata (sèrie, 2007-2009)
* Marisol (minisèrie, 2009)
* Habitación en Roma (de Julio Medem, 2010)
* Amador (de Fernando León de Aranoa, 2010)

## Referències

* ↑ Polo Aledo, más allá de la barrera del sonido, El País, 8 d'octubre de 2009
* ↑ Días contados al web dels Premis Goya
* ↑ Colaboradores al web de Julio Medem
# Hande

Hande significa somriure en persa i s'utilitza com a nom de dona en turc. Persones amb el nom Hande inclouen:
* Hande Baladın - jugadora de voleibol turca
* Hande Fırat - presentadora de TV turca
* Hande Kader - activista LGBT turca
* Hande Yener - cantant turca

## Referències

* ↑ Campbell, Mike. «Meaning, origin and history of the name Hande» (en anglès). [Consulta: 7 febrer 2024].
# Ambaixada romana (Il·líria, 228 aC)

L'ambaixada romana del senat formada pels Coruncanis (Gai i Luci segons Polibi, Tiberi, amb Publi Juni, segons Plini), fills de Tiberi Coruncani, va ser enviada a la reina Teuta d'Il·líria, per queixar-se de les pirateries dels il·liris, i van demanar explicacions i compensacions, però el llenguatge dels dos enviats va ofendre a la reina que els va expulsar de la seva presència i més tard un dels dos, el més jove, va ser assassinat al seu retorn.
Aquesta violació de la llei internacional va provocar la declaració de guerra romana que va enviar als cònsols Luci Postumi Albí i Gneu Fulvi Centumal amb una flota i un exèrcit.

## Referències

* ↑ Polibi 2, 8. (grec antic)
* ↑ Plini 34, 11. (llatí)